Gustl Bayrhammer

**Adolf Gustav Rupprecht Maximilian „Gustl“ BAYRHAMMER** (naskiĝinta la  en Munkeno, mortinta la  en Krailling) estis germana aktoro. Lia rola diverseco imponis. Konata al multoj li iĝis danke al la televidaj serioj de ARD *Meister Eder und sein Pumuckl* kaj *Tatort*.

## Vivo 
Estante filo de aktoro li frekventis la nehumanisman sekcion de la munkena lernejo *Wittelsbacher-Gymnasium* kaj poste komercan lernejon. En 1940 li fariĝis volontulo ĉe Wehrmacht.

Paralele li trejniĝis aktore ĉe Heinrich George kaj Werner Kepich en Berlino; tie li en 1944 finekzameniĝis antaŭ la Regna Teatra Ĉambro. En 1944 kune kun Toni Berger li ekdeĵoris en Sigmaringen kie li povas resti ĝis 1948. Tie li ankaŭ konatiĝis kun la posta edzino Irmgard Henning.

Inter 1949 kaj 1952 li laboris en Tübingen, de 1952 ĝis 1955 en Augsburg, de 1955 ĝis 1964 en Karlsruhe, de 1962 ĝis 1964 kaj denove en 1977 ĉe Luisenburg-festivaloj en Wunsiedel. Poste li videblis sur la scenejoj de *Landestheater* en Salcburgo (1964-66) antaŭ ol labori ĝis 1971 Munkene ĉe *Münchner Kammerspiele*. Sekvis jaroj da liberprofesieco ĉe *Bayerisches Staatsschauspiel* (de 1972) kaj *Münchner Volkstheater* (de 1983). Tre konata rolo de li estis de Petro en la teatraĵo ''Der Brandner Kaspar und das ewig' Leben*.

De 1953 li estis ano de Schlaraffia (kromnomo *Skipps ben Kneißl*).

### Televide 
Trarompo kariera estiĝis en la ĉefa rolo en la televida satiro *Das Bohrloch oder Bayern ist nicht Texas* apud Fritz Straßner kaj Ludwig Schmid-Wildy. Polickomisaro Melchior Veigl personiĝis de Bayrhammer inter 1972 kaj 1981 en la ARD-krimserio *Tatort* inter 1972 kaj 1981. En la 1980-aj kaj 1990-aj jaroj li estis parolisto kaj prezentisto en la regionhistoria serio *Weißblaue Geschichten*. Multnombris lia gastadoj en diversaj serioj de Bayerischer Rundfunk ekz. ĉe *Münchner Geschichten*, *Polizeiinspektion 1* aŭ de ZDF ĉe *Königlich Bayerisches Amtsgericht*. Tamen Bayrhammer ankaŭ tiutempe ne neglektis teatrajn rolojn.

Inter 1982 kaj 1989 li estis la aminda ĉarpentisto Eder en la porinfana serio *Meister Eder und sein Pumuckl* laŭ romanoj de Ellis Kaut. Jam antaŭe li heredis de Alfred Pongratz la rolon radidramon de Eder. Vane li protestis kontraŭ la malkonstruo de malnovaj domoj en la munkena etmetiista kvartalo Lehel kie estis okazinta la filmado de Pumuckl (domo je *Widenmayerstraße 2* kun fikcia ĉarpentista ateliero). Pri *Pumuckl* estiĝis ankaŭ eksterseriaj filmoj.

### Radifonie 
De 1956 Bayrhammer laboris kiel libere dungito ĉe radistacioj, ĉefe de *Bayerischer Rundfunk* kaj
*Südfunk Stuttgart*.

eta|tombo de Gustl Bayrhammer

En februaro 2022 la arkivo *Bayerisches Hauptstaatsarchiv* transprenis la postlasitaĵoj de Gustl kaj Max Bayrhammer.

## Honoroj 
* 1975: Deutscher Kritikerpreis
* 1976: Bayerischer Verdienstorden
* 1977: Ludwig-Thoma-Medaille
* 1981: Bayerischer Staatsschauspieler
* 1982: Bayerischer Poetentaler
* 1983: Bayerischer Filmpreis (plej bona aktoro)
* 1987: medalo arĝenta de *München leuchtet – Den Freunden Münchens*
* 1990: Bambi
* 1990: Oberbayerischer Kulturpreis
En 2018 en la munkena kvartalo Freiham nomiĝis por li strato *Gustl-Bayrhammer-Straße* kaj bazlernejo. En aprilo 2023 senvualiĝis en Lehel memortabulo por li.

## Literaturo 
* Gustl Bayrhammer: *Das Herz gehört dazu. Sein Leben aufgezeichnet von Manfred Glück.* Langen Müller in der F. A. Herbig Verlagsbuchhandlung, München 1993, ISBN 3-7844-2475-9.
* Hermann J. Huber: *Langen Müller’s Schauspielerlexikon der Gegenwart Deutschland. Österreich. Schweiz.* Albert Langen • Georg Müller Verlag, München/Wien 1986, ISBN 3-7844-2058-3, p. 43.
* Sybille Krafft: *Bayerische Volksschauspieler. 12 persönliche Porträts von Sybille Krafft.* Allitera Verlag, München 2013, ISBN 978-3-86906-535-9.
* C. Bernd Sucher (eld.): *Theaterlexikon. Autoren, Regisseure, Schauspieler, Dramaturgen, Bühnenbildner, Kritiker.'' De Christine Dössel kaj Marietta Piekenbrock. Dua eldono, Deutscher Taschenbuch-Verlag, München 1999, ISBN 3-423-03322-3, p. 46-47

## Eksteraj ligiloj 
* 
* informoj ĉe IMDb
* informoj ĉe Filmportal.de
* esplordemando pri Adolf Gustav Bayrhammer koncerne la militan tempon, interrete
* steffi-line.de: biografio ĉe Steffi-line.de

## Notoj 
Kategorio:Germanaj aktoroj
Kategorio:Naskiĝintoj en 1922
Kategorio:Mortintoj en 1993